לא נחזיר אף שעל
ארץ ישראל השלימה!; אנחנו לא נחזיר אף שעל אדמה!; שטח משוחרר לא יוחזר; לא היום ולא מחר!; למדנו על בשרנו שאין מי שיתמוך; ואין במי לבטוח ואין על מי לסמוך; בשום פנים ואופן אנחנו לא ניתן; לא את הגולן וגם לא את הירדן.; אנחנו לא נוציא מתוך ידנו כלום; כי כל ההבטחות הן כקליפת השום; כולל הפצ'ה-מצ'ה של מזכיר האו"ם; רק חוזה שלום! חוזה שלום חתום!; (נו, ואז, כשיהיה חוזה חתום... אז אולי...; ניווכח שאין לנו צורך להחזיק את כל מדבר סיני...; את כל השממה הזאת! בשביל מה?; בשביל כמה גמלים עלובים, אכולי צמא?); ארץ ישראל השלימה!; אנחנו לא נחזיר אף שעל אדמה!; שטח משוחרר לא יוחזר; לא היום ולא מחר!; על הגולן אנחנו בכלל לא מדברים!; מספיק לראות שם את קירות הביצורים,; אפילו אם... אי פעם... על עזה נוותר; אז הרמה נשארת ‟ אין מה לדבר!; ברור שהם יפעילו עלינו לחצים; אמברגו על פנטומים, וגם על מפציצים; וסנקציות אולי, וגם חרם עולמי, ; שיאיים ממש על קיומנו הלאומי!; (האם נסכים במצב כזה, כשנהיה כולנו רעבים,; להאכיל עוד מיליון פיות של ערבים?; ביהודה, בשומרון ובכל המרחב?; בשביל מה? בשביל שמחר יתקעו לנו סכין בגב?; נו, באמת, תגידו, זה עוד שווה שבגללם; נריב אנחנו עם כל העולם?; תעזבו אותי עם הגדה ועם כל השטויות,; שיילכו לאן שהם רוצים ושיתנו לנו לחיות!); ארץ ישראל השלימה!; אנחנו לא נחזיר אף שעל אדמה!; שטח משוחרר לא יוחזר; לא היום ולא מחר!; איחוד ירושלים הפך כבר לעובדה; אשר אינה קשורה כלל במו"מ על הגדה; הכותל, הר הבית - לא, אין מה לדבר; בעניין ירושלים ודאי לא נוותר!; אפילו שהצי הסובייטי (זה נכון!); הכפיל את כוחותיו בים התיכון; ואל לנו לשכוח כמה אלה רגישים; בעניין הגישה למקומות הקדושים.; (נו, באמת, אפשר לחשוב שאנחנו רוצים למנוע מהמוסלמים; את הגישה לאתרים קדושים מסויימים; להיפך! מי כמוהם יוכל לשמור ולפקח על אלה המקומות; בירושלים המזרחית ובין החומות; ולהרגיע את ההמון במקרה של מהומות; ולשמור שתהיה גישה חופשית ליהודים; אל הכותל המערבי בחגים ומועדים.); אבל; ארץ ישראל השלימה!; אנחנו לא נחזיר אף שעל אדמה!; שטח משוחרר לא יוחזר; לא היום ולא מחר!; לא מוכנים לשמוע וגם לא להקשיב; אנחנו לא נחזיר את יפו-תל-אביב; לא, אין על זה מיקוח ואין פה ויתורים; את תל אביב שלנו איננו מחזירים!; אמברגו לא ישפיע ולא פצצות מימן; אנחנו לא נזוזה בשום פנים מכאן; אפילו אם יהיה עלינו לחץ מאורגן; אז מקסי-מקסי-מקסימום ניתן את רמת גן.; 